Airy-0 (krater)
Airy-0 je krater na Marsu,u okviru većeg Airy kratera, čija lokacija definiše poziciju primarnog meridijana planete. Airy-0 je širok oko 0,5 km u prečniku i leži unutar većeg kratera Airy u području Sinus Meridiani. Ime je dobio u čast britanskog kraljevskog astronoma Sir George Biddell Airya (1801-1892), koji je 1850. godine sagradio „transit circle“ teleskop u Greenwichu. Lokacija teleskopa je izabrana kao tačka koja definiše primarni meridijan planete Zemlje. Izbor ovog kratera kao osnovnog meridijana Marsa je napravio Merton Davies, 1969., na osnovu fotografija koje su napravili Mariner 6 i Mariner 7.